کانادا‌داکی مئشه یانقینی دقیقه‌ده 30 ایله 40 متر ایرلیلییر
اؤلکه تاریخی‌نین ان بؤیوک مئشه یانقین‌لاری بیری حالینا گلن فورت مک موری بؤلگه‌سین‌دکی یانقین، بؤیویه‌رک داوام ائدیر.
داها اوّل شهرین جنوبونو کول ائدن یانقین، شمالا یؤنه‌له‌رک یئنی ساحه‌لری تأثیر ائتمه‌یه باشلادی.
بؤلگه‌سل مسئول‌لاری‌نین آچیقلاما‌لارینا گؤره، کئچن هفته 201 مین هکتارلیق ساحه‌سی کول ائدن مئشه یانقی‌نیندا بو رقم، 285 مین هکتارا چیخدی.
یانقی‌نین، دقیقه‌ده 30 ایله 40 متر سرعتله ایرلیلدیگی بللی اولونارکن، بؤلگه‌ده اولان 12 نفت ساحه‌سینده چالیشان 8 مین ایشچی ده آزاد ائدیلدی.
فورت مک موری یانقین معلوماتلاندیرما مرکزی سؤزچوسو، بؤلگه‌ده وظیفه یئرینه یئتیرن سؤندورمه قروپ‌لاری‌نین، جدی تهلوکه آلتیندا چالیشدیق‌لارینی ایضاح ائتدی.
ایسپیکر،
"یانقین، آنی چیخان کولکله بیر آندا ایشچی‌لری محاصیره ایچینه آلا بیلیر. آغیر دومان، اولدوقجا محدود گؤروش زاویه‌سی و گؤزلنیلمز آلوو حرکت‌لر، قورتاریچی‌لار سون درجه ریسک‌لی بیر اورتامدا چالیشماقلا قارشی-قارشییا بوراخیر" دئدی.
دیگر طرف‌دن، آمریکا بنزین طلبی‌نین آرتدیغی بیر دؤوره گیریلمه‌سی، سعودی عربیستان‌ین نفت سکتوروندا یاشانان کؤک‌لو دییشمه‌لر و نفت صادراتینداکی ائنیشه علاوه فورت مک موری یانقینی، خام نفتین بوشکاسی‌نین 48 دو‌لارین اوزرینه چیخماسینا سبب اولدو.
